kardosdrur/scandi-wiki huggingface dataset:
IFK Malmö

Idrottsföreningen Kamraterna (IFK) Malmö eller Malmø-Kammeraterne, med kælenavnet "Kanariefuglerne" eller "Di Gule" på skånsk dialekt, er en af de mest meriterede fodboldklubber i Skåne, stiftet den 23. april 1899, kaldet for "alle Malmøidrætters moder", som introducerede bl.a. håndbold, bandy, ishockey, bowling og landhockey i byen. Mest berømt er man dog indenfor fodbold hvor man er den historiske lokalkonkurrent til Malmö FF.

Intet lokalopgør i Skåne har haft så meget prestige, som opgøret mellem MFF og Malmø-Kammeraterne, hvor Di Blåe (MFF) har været arbejderklassens klub, tæt knyttet til Socialdemokratiet,  og Di Gule (IFK) den borgerlige middelklassens.   Malmø-Kammeraterne, var den første klub i Sverige som fik succes i internationele sammenhæng, og nåede kvartsfinale i mestercupen (i dag Champions League), og spillede en historisk kamp mod Real Madrid foran 60.000 tilskuere.    

Spillerdragten er gule bluser og hvide bukser (med sort krave og manchet). Oprindelig brugte man et klubmærke/banner med den skånske grif fra den danske konge Erik af Pommeren  , men i dag bruger man et blåt klubmærke. 

I fodbold-VM 1958  mod Vesttyskland på Malmø Stadion foran 31.156 tilskuere, havde Argentina ikke medbragt et skiftesæt, så de var nødt til at låne et sæt gule skjorter fra værtsklubben, Malmø-Kammeraterne. Så skånske fodboldfans spøger ofte, at selv om Skåne aldrig deltog i verdensmesterskabet, har Di Gule gjort det.

Referencer

Eksterne links 
 IFK Malmö
 Den legendariske kamp i år 1980, hvor Malmø-Kammeraterne foran 20.000 tilskuere var kun sekunder fra Allsvenskan

Fodboldklubber i Sverige
Sport i Malmø
Etableret i 1899
Fanejede fodboldklubber
Katrinetorp

Katrinetorp er en herregård i Malmø Kommune og ligger i nærheden af Svågertorp i Malmøs sydlige udkant. Katrinetorp ejes af Malmø by og har siden årtusindskiftet været tilgængelig for offentligheden. Den vestlige lagerbygning har modtaget prisen Helgo 2008, en pris som uddeles af Statens Fastighetsverk hvert fjerde år for nænsom renovering. Foreningen Katrinetorps Gårds Vänner står ofte for kulturhistoriske aktiviteter og besøgsoplevelser på gården.

Katrinetorps eksistens begyndte i 1799, da hofmarskal Lave Beck-Friis fra Bosjökloster ønskede at bytte land. Han solgte siden til handelsmanden Samuel Johan Björkman, som i år 1800 begyndte at bebygge grunden. Gården kaldte han Catharinetorp efter sin hustru Anna Catharina Bager. Han lejede tilmed nabogården Petersborg, som ejedes af Björkmans svigerfar och gården er endnu i dag i familien Bagers eje.

Kilder

Eksterne henvisninger 
Katrinetorp på Malmø bys hjemmeside 

Bygninger, konstruktioner og anlæg i Malmö kommun
Herregårde i Skåne
Tom Søndergaard

Tom Søndergaard (2. januar 1944 i København - 16. juni 1997 i Frederikssund) var en dansk fodboldspiller.

Tom Søndergaard spillede 86 kampe og scorede 13 mål B.93 fra 1962 frem til 1968 som i det meste af af denne tid spillede i den næstbedste række. Derefter blev han professionel i Rapid Vienna (1968-1969), Ajax Amsterdam (1969-1970), FC Metz (1970-1972) og afsluttede karrieren i Hellerup IK fra 1972.
Han spillede 19 A-landskampe og scorede fire mål for Danmark i perioden 1964-1967, hvor han også var også med ved EM i fodbold 1964. Efter han blev professionel i 1968, blev han aldrig igen indkaldt til landsholdet.

Tom Søndergaard var træner i Hellerup IK fra 1978. Senere i bl.a. Farum Boldklub og Gladsaxe-Hero.

Referencer

Eksterne henvisninger 
 www.haslund.info – A-landsholdspillere Tom Søndergaard (343) 
 

Fodboldspillere fra Danmark
Fodboldspillere fra B.93
Fodboldspillere fra Rapid Wien
Fodboldspillere fra AFC Ajax
Fodboldspillere fra FC Metz
Fodboldspillere fra Hellerup IK
Personer fra København
Hotel Splendid

Hotel Splendid er det første 5-stjernede hotel i Montenegro. Det ligger i byen Bečići. Hotellet blev bygget fra 2005-06.

Overnatningsmuligheder 
Hotellet har i alt 322 rum og suiter, hver med king size-senge, privat balkon, de fleste med strand- eller bjergudsigt og hotellet består af: 254 dobbeltrum, 56 tilstødende rum, 6 rum for handikappede, 2 VIP-suiter (1 penthouse suite (215 m²) og 1 Presidential Suite på 385 m², med privat svømmebassin terrasse med panoramautsigt)), 4 junior suiter med havudsigt (54 m²) og 13 kontorer (84 m²). Sammen med disse rum har hotellet også et spa- og welness-center, som har følgende faciliteter: boblebad, 3 indendørs og 3 udendørs opvarmede bassiner forskellige ind-/udendørs saunaer (termisk, damp, infrarød, urte, etc.), træningsrum, solarium og en hotelstrand.

Eksterne henvisninger 

Splendid, Hotel
Etableret i 2006
Helge Jørgensen

Helge Jørgensen (født 17. september 1937 i Odense) er en tidligere dansk fodboldspiller.

Helge Jørgensen spillede i hele karrieren for Odense KFUM, hvor klubben med ham og broderen Tage i målet, som 2. divisionshold nåede pokalfinalen 1964, men tabte 1-2 til Esbjerg fB. Han spillede 6 A-landskampe for Danmark alle i 1962, og han var også med i EM 1964 dog uden at spille.

Referencer

Eksterne henvisninger 

Fodboldspillere fra Danmark
Fodboldspillere fra Odense KFUM
Fodboldlandsholdsspillere fra Danmark
Personer fra Odense
Sten Ziegler

Sten Hugo Ziegler (født 30. maj 1950 på Frederiksberg i København) er en tidligere landsholdsspiller i fodbold.
 
Sten Ziegler spillede for Hvidovre IF, Roda JC og Ajax Amsterdam. Han nåede at spillede 1971-1981 25 A-landskampe og var anfører i ni og scorede et landsholdsmål. Han deltog i OL i 1972, som blev afholdt i München.

Referencer

Eksterne henvisninger 
 www.haslund.info – A-landsholdspillere – Sten Ziegler (433) 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Hvidovre IF
Fodboldspillere fra Roda JC
Fodboldspillere fra AFC Ajax
Personer fra Frederiksberg
Domprovstegården (Viborg)

Domprovstegården er Viborgs ældste bygning og opført omkring år 1480. Bygningerne er beliggende på Sct. Leonis Stræde 1 og benyttes i dag som administration for Viborg Domprovsti og privat bolig for domprovsten. Bygningerne har været fredet siden 1918.

Historie 
Den sydlige bygning mod Sortebrødre Kirke Stræde blev opført i 1480 som en adelig bygård, og blev benyttet når familier af adelsslægten Gyldenstierne var på besøg i Viborg. Senere overtog vicekansler og stiftamtmand Ove Juul bygningen, ligesom den har været i slægterne Skeel og Parsbergs ejendom indtil 1727.

I 1834 købte major og kammerherre Laurids Christian Undall bygningerne. Fra 1838 til 1856 blev lokalerne anvendt som kvindefængsel for Viborg Tugthus. Spindemesteren og vagtmesteren boede i forbygningen. Landsoverretsassessor og senere folketingsmedlem Laurids Nørgaard Bregendahl og hustruen Louise Christiane Elisabeth Undall overtog i 1856 bygningerne. De opførte samme år en stor sidefløj på hovedbygningen, ind mod den lave forbygning og gårdspladsen i nord. Ægteparrets initialer kan i dag ses på sidefløjen.

Efter Bregendahls død i 1872 erhvervede den daværende stiftsprovst bygningerne. I 1912 blev vestgavlen og facaden mod syd renoveret. Viborg Domprovsti indrettede i 1958 konfirmandstue og kordegnekontor i bygningerne.

Danmarks første pilgrimscenter blev i 2004 åbnet, da domprovst Arndt Jessen Hansen indviede Viborg Pilgrimscentrum i den tidligere konfirmandstue i de lave forbygninger.

Menighedsrådet købte i 1941 den 930 kvadratmeter stor have på Sortebrødre Kirke Stræde 4, da den daværende stiftsprovsts små børn manglede et sted at lege. Haven fungerede indtil 2010 som privat have for bygningens beboere. Da domprovst Arndt Jessen Hansen i 2010 opsagde sin stilling, skulle Domprovstegården totalrenoveres indvendigt inden den nye provst Thomas Frank kunne flytte ind. For at finansiere renoveringen blev provstens private have sat til salg ved en offentlig budrunde. For 2.250.000 kroner købte den lokale malermester Carsten Kloch Sørensen i februar 2011 grunden, der ikke har været bebygget siden middelalderen. Renoveringen af Domprovstegården stod færdig i marts 2011.

Referencer

Eksterne henvisninger 

 Billedegalleri inden starten på renovering, fra oktober 2010 på Viborg Stifts Folkeblads hjemmeside
 Sagsbeskrivelse hos Kulturarvsstyrelsen

Bygninger, konstruktioner og anlæg i Viborg
Fredede bygninger, konstruktioner og anlæg i Viborg Kommune
Fredede palæer, borgerhuse og lejlighedskomplekser i Danmark
Etableret i 1480
Fredede præste- og bispegårde i Danmark
Gotisk arkitektur i Danmark
Bågø Fyr

Bågø Fyr er et 8 meter højt fyrtårn, der ligger på den sydvestlige spids af Bågø i Lillebælt. Det blev opført i 1816 efter tegninger af Poul de Løwenørn. Det blev 2016 taget ud af drift. Fyret blev fredet i 1945.

Fyret fik oprindelig lys fra en olielampe, men i 1847 blev der monteret et spejlapparat med sideralspejl. Det var i brug frem til 1878, hvor det blev udskiftet med et fast linseapparat. Der var en klokke der blev brugt i tåget vejr, men den blev taget ned i 1932, men kan ses som en del af udstillingen i tårnet.

Det første fyr på Bågø var et vippefyr, der blev oprettet af postvæsenet i 1705 i forbindelse med færgeoverfarten mellem Slesvig og Assens.

Søfartsstyrelsen solgt i 2016 fyret, fordi det er uden betydning for sikkerheden på vandet. Køberen er Helge Pedersen, ejer af virksomheden Raitex i Aarup.

Eksterne kilder og henvisninger 
 Baagø Fyrs venner 
 fyrtaarne.dk
 Sagsbeskrivelse hos Kulturarvsstyrelsen
 Farvandsvæsnet.dk: Dansk Fyrliste 2009 

Fyrtårne i Danmark
Lokaliteter i Assens Kommune
Etableret i 1816
Fredede industribygninger og tekniske anlæg i Danmark
Fyr
Dråby

Dråby kan henvise til flere stednavne i Danmark:
 Dråby (Ebeltoft) – en bebyggelse og et ejerlav i Dråby Sogn i Syddjurs Kommune
 Draaby Sogn (Frederikssund Kommune) – et sogn i Frederikssund Kommune

 Se også
 Neder Dråby – en bebyggelse og et ejerlav i Draaby Sogn, Frederikssund Kommune
 Over Dråby – en bebyggelse og et ejerlav i Draaby Sogn, Frederikssund Kommune
Robert Wilhelm Bunsen

Robert Wilhelm Eberhard Bunsen (født 30. marts 1811 i Göttingen, død 16. august 1899 i Heidelberg) var en tysk kemiker, kendt for sine forbedringer af bunsenbrænderen skønt den oprindeligt blev tegnet af Michael Faraday.

En bunsenbrænder er et stykke laboratorieudstyr der benyttes til opvarmning, sterilisering og forbrænding.The Origin of the Bunsen Burner. William B. Jensen, Journal of Chemical Education • 82. del Nr. 4. April 2005

Uddannelse 
Bunsen studerede naturvidenskab på Göttingen universitetet, i Paris, London og Wien.

I 1860 fik Bunsen Copleymedaljen.

Citat 
 "Ein Chemiker, der kein Physikeer ist, ist gar nichts." – Citeret i: Prof. Dr. Ostwald: Gedenkrede auf Robert Bunsen. Fra: Gesammelte Abhandlungen. hg. im Auftrage der Bunsen-Gesellschaft für angewandte physikalische Chemie. 1. Band. Leipzig: Wilhelm Engelmann. 1904. S. LIX.de.wikiquote.org

 Litteratur 
 1899. Robert Wilhelm Bunsen, af professor Dr. Martin Freund s. 623-623 og 634-635
 Georg Lockemann: Robert Wilhelm Bunsen'', Wissenschaftliche Verlagsgesellschaft m.b.H., Stuttgart 1949
 Bunsen, Robert Wilhelm af Georg Lockemann (Online )

Referencer

Eksterne henvisninger 

 en.wikisource.org Bunsen, Robert Wilhelm von 

Kemikere fra Tyskland
Lærere
Modtagere af Copleymedaljen
Tyskere i 1800-tallet
Johann Gottlieb Bärenstecher

Johann Gottlieb Bärenstecher (fejlagtigt kaldet Nicolaus; også Baehrenstecher, Bährenstecher, Boehrenstecher) (12. juni 1768 i Ludwigsburg – 3. maj 1801 i Nürnberg) var en tysk maler, tegner og kobberstikker.

Han var søn af Elias David Bärenstecher, hertugelig württembergsk kammertjener og galleriinspektør i Ludwigsburg. Fra 1789 gik han til tegning på Karlsschule i samme by. Kobberstikkkunsten lærte han under ledelse af Johann Gotthard Müller ved akademiet i Stuttgart. Omkring 1795 nedsatte han sig i Nürnberg og gik i kompagniskab med Johann Friedrich Frauenholz, som han blev reproduktionsstikker for.

Derudover virkede han som maler og udførte kopier af ældre mesterværker, bl.a. fra Rembrandt. 1798 var han medarbejder ved udgivelsen af Giovanni Volpato og Raphael Morghens Principes du dessin d'après les gravures qui ont été publiées sur les statues antiques. Bärenstecher blev medlem af malerakademiet og 1796 af foreningen af kunstnere og kunstvenner i Nürnberg.

Blandt hans malerier kan nævnes portræt af Johann Konrad Grübel (1797, forsvundet) og et selvportræt 1797 (stukket 1809 af Christoph Wilhelm Bock og 1819 af Friedrich Fleischmann).

Af hans stik kan nævnes Begravelsen af generalen Simon Fraser (udført sammen med Aloys Kessler, efter Singleton Copley); portræt af Johann Heinrich Haeslein; portræt af Johann Adam Hutzler (efter et maleri af Johann Eberhard Ihle); portræt af Johann Heinrich Wilhelm Witschel og et portræt af Poul de Løvenørn (1801).

Han er begravet (grav nr. 649 (Dürer-Grab) på Johannisfriedhof i Nürnberg.

Litteratur 
 AKL; Thieme-Becker, Nagler, KL; Meyer, KL 1872; Panzer, 1790; E. Luther, 1988.

Eksterne henvisninger 

 Opslag i kunstnerleksikon

Kobberstikkere fra Tyskland
Tegnere fra Tyskland
Malere fra Tyskland
Lisa Germano

Lisa Ruth Germano (født 27. juni 1958) er en amerikansk sangskriver og musiker. Hun har en række egne udgivelser, men deltager også ofte på albums med andre artister. Hendes album Geek the Girl (1994) fik bl.a. karakteristikken «et af tiårets albums» i magasinet Spin.

Fra 1987-1991 var hun medlem af John Mellencamps band og medvirker på The Lonesome Jubilee og Big Daddy. Hun er gæsteartist på over tres udgivelser med artister som  Simple Minds, David Bowie, Crowded House, Sheryl Crow, Iggy Pop, Jewel Kilcher og Eels.

Albumudgivelser 

Udgivelser under eget navn

 On the Way Down from the Moon Palace (Major Bill, 1991)
 Happiness (Capitol, 1993)
 Happiness (4AD, 1994)
 Geek the Girl (4AD, 1994)
 Excerpts from a Love Circus (4AD, 1996)
 Slide (4AD, 1998)
 Concentrated (Selvutgitt samle-cd, 2002)
 Rare, Unusual or Just Bad Songs (Selvutgitt samle-cd, 2002)
 Lullaby for Liquid Pig (Ineffable/ARTISTdirect, 2003)
 In the Maybe World (Young God, 2006)
 Magic Neighbor (Young God, 2009)

Sangskrivere fra USA
Musikere fra USA
Personer fra Indiana
Musikere fra 4AD
Hemsil

Hemsil (kaldes af og til for Hemsila) er en elv i Hemsedal i Norge. Den har sit udspring hvor de små elve fra Grøndalen og Mørkedalen mødes ved den lille bygd, som kaldes Tuv.

Hemsil løber gennem Hemsedal by og Hemsedal Kommune til den munder ud i Hallingdalselven ved Gol. Ved Granheim, midtvejs mellem Hemsedal og Gol, er elven opdæmmet og danner en kunstig sø.

Elven afvander et areal på 1.454 km².

Vandløb i Viken
Hemsedal
David Fernández Borbalán

David Fernández Borbalán (født 30. maj 1973) er en spansk fodbolddommer. Han har dømt internationalt under det internationale fodboldforbund FIFA siden 2010, hvor han er placeret i den europæiske dommergruppe som Category 2-dommer, der er det tredjehøjeste niveau for internationale dommere.

Kampe med danske hold 
 Den 29. marts 2011: Venskabskamp:  –  1-2.
 Den 20. oktober 2011: Gruppespil i UEFA Europa League: OB – Twente 1-4.

Referencer 

Kampoversigt 

Fodbolddommere fra Spanien
Erik Valeur

Erik Valeur er navnet på flere personer:

 Erik Valeur (embedsmand) (1877-1958) – dansk embedsmand, afdelingschef i Udenrigsministeriet
 Erik Valeur (journalist) (født 1955) – dansk journalist og forfatter
L.C. Nielsen (flertydig)

L.C. Nielsen kan henvise til flere personer:

 L.C. Nielsen (opfinder) – dansk opfinder
 L.C. Nielsen (1871-1930) – dansk forfatter og redaktør (Laurits Christian Nielsen)
 L.C. Nielsen (borgmester) (1892-?) – dansk grosserer og borgmester
Christian Nielsen

Christian eller Christen Nielsen er navnet på flere personer:

 Christian Nielsen (handelsmand) (1808-1881) – dansk handelsmand (Christian Henrik Nielsen)
 Christian H. Nielsen (1809-1881) – dansk købmand, fabrikant og politiker 
 Christian Nielsen (bager) (1810-1884) – dansk bagermester (Hans Mads Christian Nielsen)
 Christian Nielsen (skolemand) (1835-1891) – dansk skolemand (Morten Christian Nielsen)
 Christen Nielsen (1838-1895) – dansk redaktør og bladudgiver
 Christian Nielsen (sejlsportsmand) (1873-1952) – dansk sejlsportsmand
 Christian Nielsen (fodboldtræner) (født 1974) – dansk fodboldtræner
 Christian Nielsen (fodboldspiller) (født 1985) – dansk fodboldspiller
 Christian Nielsen (atlet) (født 1991) – dansk atlet
 Christian Nielsen (professor) – dansk professor og institutleder ved Aalborg Universitet

Desuden:
 C.V. Nielsen (1833-1910) – dansk arkitekt og tegner (Christian Vilhelm Nielsen)
 Ditlef Nielsen (1874-1949) – dansk orientalist (Christian Ditlef Nielsen)
Neas Energy

Neas Energy er et energihandelsselskab med hovedsæde i Aalborg og kontorer i Hamborg, Düsseldorf, London og Singapore. Virksomhedens forretningsmodel er centreret omkring handel med elektricitet og gas samt services inden for forvaltning, balancering og optimering af fysiske energiproduktion, lager, transport og forbrug. 

Virksomheden driver udelukkende forretning med professionelle aktører, og har aktiviteter på alle større el- og gasmarkeder i Europa. Neas Energy blev i 2016 købt af den britiske energikoncern Centrica Plc. Neas Energy havde i regnskabsåret 2014 en omsætning på 20 mia. kr. og et nettoresultat på 158 mio. kr. Det gennemsnitlige antal medarbejdere var 243.

Referencer 

Handelsvirksomheder i Danmark
Etableret i 1998
Virksomheder i Aalborg
Hedegaard A/S

Hedegaard A/S eller Hedegaard agro er en dansk engroshandelsvirksomhed med hovedsæde på havnen i Nørresundby og fire fabrikker og 10 afdelinger i hele Jylland. Virksomheden blev stiftet i 1894 af Peder Pedersen Hedegaard der startede en engroshandel med kolonialvarer, korn og foderstoffer. I 1916 blev virksomheden omdannet til et aktieselskab. Virksomheden er anno 2011 ejet af holdingselskabet Dan Agro Holding, der også ejer DAVA Foods. Hedegaard A/S havde i regnskabsåret 2009 en omsætning på 1,7 mia. kr. og et nettoresultat på 15 mio. kr. Det gennemsnitlige antal medarbejdere var 172 (2009).

Hedegaard aktiviteter var anno 2009 primært indenfor grovvare og omfatter: Foder- og rapsolieproduktion, handel med foderstoffer, korn, gødning, plantebeskyttelse og andre landbrugsartikler. Datterselskabet Trinol producerer og forhandler midler til bekæmpelse af skadedyr og desinfektion.

I 2020 overtog Danish Agro konkurrenten Hedegaard A/S igennem moderselskabet Dan Agro Holding A/S, som de selv havde været medejere af siden 2008, og i foråret 2023 blev det annonceret at Hedegaard fusioneres ind i Danish Agro koncernen, og ophører herefter med at eksistere som selvstændigt selskab.

Referencer 

Danske virksomheder etableret i 1894
Virksomheder i Aalborg
Grossistvirksomheder i Danmark
Virksomheder i Nørresundby
Hedegaard

Hedegaard har flere betydninger:
 Lokaliteter:
 Hedegård

 Virksomheder:
 Hedegaard A/S, dansk engroshandelsvirksomhed
 Hedegaard Foods A/S, dansk fremstillings- distributions- og pakkerivirksomhed

 Personer:
 Christian Hedegaard, dansk evangelist
 Connie Hedegaard, EU-kommissær og fhv. minister i Danmark
 Lars Hedegaard, dansk historiker, journalist og forfatter
 Mathias Hedegaard, dansk tenorsanger
 Rasmus Hedegaard, dansk DJ og musikproducer
 Søren Hedegaard, dansk makeupartist og frisør
 Tom Hedegaard, dansk filminstruktør og manuskriptforfatter
Hermann Kretzschmar

August Ferdinand Hermann Kretzschmar (født 19. januar 1848 i Olbernhau, Sachsen, død 11. maj 1924 i Berlin) var en tysk musiker og musikforfatter. 

Kretzschmar studerede ved Leipzigs konservatorium og lagde sig navnlig efter orgelspil og dirigeren. I 1877—87 var Kretzschmar derefter musikdirektør ved universitetet i Rostock; i denne stilling fik Kretzschmar ikke blot megen indflydelse på det stedlige musikliv, men vakte snart opsigt ved sine musikhistoriske forelæsninger. 

Han kaldtes da til Leipzig for der at virke først som dirigent, siden udelukkende som universitetslærer og forfatter. Hans ry i denne sidste egenskab voksede efterhånden således, at han i 1904 ansattes som professor ved Berlins Universitet, hvorsteds han tillige efter Joachims død (1909) blev direktør for Hochschulen, en stilling han under de nye forhold i Tyskland nedlagde i 1920. 

Kretzschmar indtog en førerstilling blandt samtidens musikhistoriske forskere og skribenter; hans arbejder udmærker sig ikke alene ved kundskabsfylde, selvstændighed i opfattelsen og grundighed af undersøgelserne, men også ved den (blandt tyske musiklærde) ikke almindelige klare, livfulde, ofte originale fremstilling og stil.

Foruden talrige værdifulde artikler og afhandlinger i fagskrifter, der tildels er samlede i 2 bind Gesammelte Aufsätze, har Kretzschmar skrevet en monografi om Peter Cornelius, de betydelige, meget benyttede og ofte oplagte bind: Führer durch den Concertsaal (I Symphonie und Suite, II Kirchliche Werke), Geschichte des neuen deutschen Liedes (ufuldendt, I bind udkom 1911) og Geschichte der Oper (1919).

Kilder

Litteratur 
 Führer durch den Konzertsaal, Leipzig, 1887-90
 Geschichte des neuen deutschen Liedes, 1911 (Del I, af Von Albert to Zelter) Leipzig, Breitkopf & Härtel.
 Geschichte der Oper, 1919
 Einführung in die Musikgeschichte, 1920

Eksterne henvisninger 
 Litteratur af og fra Hermann Kretzschmar  i Deutschen Nationalbibliothek.
 Symposium: Hermann Kretzschmar – Gelehrter und Musikpraktiker in einer Person.
 
 
 

Musikforskere fra Tyskland
Dirigenter fra Tyskland
Musikhistorikere fra Tyskland
Faglitterære forfattere fra Tyskland
Tysksprogede forfattere
Medlemmer af Kungliga Musikaliska Akademien
Tyskere i 1800-tallet
Tyskere i 1900-tallet
Kangamiut Holding

Kangamiut Holding A/S er en dansk fødevarevirksomhed med hovedsæde i Dronninglund. Virksomheden blev stiftet i 1975 af Niels Vinther Rasmussen og Jørgen Urne. Kangamiut Holding A/S havde i regnskabsåret 2009 en omsætning på 1,868 mia. kr. og et nettoresultat på 24,6 mio. kr. Det gennemsnitlige antal medarbejdere var 46 (2009).

Datterselskabet Kangamiut Seafood er en af Danmarks største eksportører af frosne fisk og skaldyr. Selskabets produkter der omfatter torsk, kuller, sandart, krabber, hellefisk, rejer og kammuslinger stammer hovedsageligt fra Nordatlanten og Barentshavet.

Referencer 

Fiskeproduktvirksomheder i Danmark
Etableret i 1975
Dronninglund
Stephen Smale

Steven Smale eller Steve Smale, Stephen Smale (født 15. juli 1930) er en amerikansk matematiker fra Flint, Michigan. Han modtog Fieldsmedaljen i 1966, og arbejdede mere end tre årtier for University of California, Berkeley (1960–61 og 1964–1995).

Modtagere af Fieldsmedaljen
Matematikere fra USA
Alan Baker

Alan Baker, FRS (født 19. august 1939, død 4. februar 2018) var en engelsk matematiker. Han blev født i London. Han var kendt for sit arbejde med effektive metoder i talteori. Han blev tildelt Fieldsmedaljen i 1970, da han var 31 år. Hans akademiske karriere startede, da han studerede under Harold Davenport, ved University College London og senere ved Cambridge. Han arbejdede for Trinity College, Cambridge.

Udvalgte publikationer 
 
 
 
 
 

Modtagere af Fieldsmedaljen
Matematikere fra Storbritannien
Alumni fra University of Cambridge
Aethelric af Deira

Aethelric (død ca. 604) var konge af Deira ca. 589 til ca. 604. Han var søn af Aella af Deira og bror til Edwin af Northumbria. 

Deira blev invaderet af Aethelfrith af Bernicia ca. år 604. Aethelric led nederlag, og blev antagelig dræbt, enten i kamp eller ved henrettelse senere. Aethelfrith herskede derefter over Deira og Bernicia sammen, under navnet Northumbria. 

Broren Edwin blev konge i Northumbria efter at Aethelfrith var faldet i slaget ved Idle ca. 616. 

Angelsaksiske monarker
Andreas Uldum

Andreas René Uldum (født 21. april 1979 i Qeqertarsuaq) er en grønlandsk politiker og medlem af Inatsisartut. Han var indtil januar 2016 formand for det grønlandske parti Demokraatit. 

Han er uddannet socialpædagog, men er kendt i hele Grønland for sin musikkarriere, både i bandet DDR og som solist. Han har bl.a. udgivet børnepladen Angakkuakkatut hos Atlantic Music.

Referencer 
 Grønlands Landsting, www.inatsisartut.gl
 Atlantic Music, www.atlanticmusicshop.gl

Politikere fra Grønland
Musikere fra Grønland
Personer i Kraks Blå Bog